星座

星座就係指天上一啲恆星組合。喺三維宇宙中，呢啲恆星相互之間其實係並無實際關係，只不過佢哋喺天空呢一個平面上嘅位置相近。自古以來人對於排列同埋形狀都係好敏感嘅，所以就好自然咁將一啲位置相近嘅星聯繫起來，先組成星座。

星座喺天文學裏面佔重要嘅地位；占星術亦有利用到星座嘅概念，但好多天文學家都將占星術視為無真正使用科學方法嘅偽科學。

基本上，將恆星組成星座係一個隨意嘅過程，而喺不同嘅文明裏面都有由不同恆星所組成嘅唔同星座──雖然某啲較顯眼嘅星嘅組成喺不同文明裏面都會大致相同，好似獵戶座同埋天蠍座。

國際天文學聯合會用精確嘅邊界去將成個天分為88個正式嘅星座，所以個天嘅每一個方向都係屬於某一個特定星座。呢啲正式嘅星座大多數以中世紀傳落嚟嘅古希臘傳統星座為基礎。

黃道穿越嘅星座有13個，其中，以下12個星座通常被統稱為黃道十二星座：

白羊座──又叫「牡羊座」
 金牛座──又叫「牡牛座」
 雙子座──又叫「双子座」
 巨蟹座──又叫「蟹座」
 獅子座
 室女座──又叫「乙女座」，──即係我哋所講嘅「處女座」
 天秤座
 天蠍座──又叫「蠍座」
 人馬座──又叫「射手座」
 摩羯座──又叫「山羊座」，但形象其實係羊頭魚尾嘅怪物
 寶瓶座──即係我哋所講嘅「水瓶座」
 雙魚座──又叫「魚座」

除咗以上12個星座之外，托勒密更列出以下36個：

其中
 南船座──被拉開耶分開為船底座、船尾座及船帆座
 蛇夫座──實際上佢係同黃道相交，但傳統上並無將佢當作黃道帶星座之一

後來星座嘅數目不斷增加，主要是為咗填補托勒密星座間嘅空缺，另一個原因就係當歐洲嘅探險家向南進發嗰陣，能夠睇見一啲以前睇不到嘅星空，所以要加入新星座以填滿南面嘅天。嗰38個較新嘅星座係：

唧筒座
 天燕座
 雕具座
 鹿豹座
 獵犬座
 堰蜒座
 圓規座
 天鴿座
 后髮座──佢其實係一個傳統嘅星群
 南十字座
 劍魚座
 天爐座
 天鶴座
 時鐘座
 水蛇座
 印第安座
 蝎虎座
 小獅座
 天貓座
 山案座
 顯微鏡座
 麒麟座
 蒼蠅座
 矩尺座
 南極座
 孔雀座
 鳳凰座
 繪架座
 羅盤座
 網罟座
 玉夫座
 盾牌座
 六分儀座
 望遠鏡座
 南三角座
 杜鵑座
 飛魚座
 狐狸座

有一啲被提名嘅星座最後都無被採納成為正式嘅星座，較著名嘅一個係象限儀座──象限儀座流星雨就係以呢個星座命名。重有一啲無咁正式嘅星嘅排列叫做星群，例如北斗。

實際上，處於同一星座嘅恆星之間喺多數情況都係無乜嘢關係嘅，佢哋只係啱啱喺同一視線，而其實佢哋之間可能相距好遠──如果我哋身處銀河裡面另一個太陽系，我哋睇到嘅星空將會完全唔同。

最後共有88個星座：

恆星嘅命名 
喺西方，多數嘅恆星都係根據佢哋所處星座來定名。例如半人馬座α星、天鵝座61、天琴座RR等。但喺中文，好多時候都會用到中國嘅古星名，例如半人馬座α星亦叫做“南門二”。更多有關恆星命名嘅資料請參閱恆星命名。

參閱 
 三垣二十八宿
 星座面積一覽
 夜空
星座